Íþróttafræðinemar úr Háskóla Íslands heimsóttu ÍSÍ í dag , en þau eru öll á 3. og síðasta ári í BS námi sínu og voru í áfanganum Íþróttir og samfélag . Kennari þeirra er Ágústa Edda Björnsdóttir afrekskona í hjólreiðum . Nemarnir fengu kynningu á starfsemi og uppbyggingu íþróttahreyfingarinnar á Íslandi , en einnig innsýn inn í Ólympíuhreyfinguna . Nemendur voru áhugasamir og duglegir að taka þátt í umræðum . Nánar ... 14.01.2020 Bjarki Pétursson golfari var kjörinn íþróttamaður Borgarfjarðar árið 2019 við hátíðlega athöfn í Hjálmakletti 5. janúar sl . Um tvö hundruð manns heiðruðu íþróttafólkið með nærveru sinni . Kjörið var mjög spennandi en afar litlu munaði á milli íþróttamanna . Nánar ... 14.01.2020 Dagana 8. - 10. janúar stóð ÍSÍ fyrir stjórnendanámskeiði sem fram fór í Íþróttamiðstöðinni í Laugardal . Námskeiðið sátu 32 einstaklingar sem vinna í íþróttahreyfingunni og var námskeiðið fullt . Gunnar Jónatansson stjórnendamarkþjálfi var aðalkennari á námskeiðinu , en aðrir kennarar voru þeir Birkir Smári Guðmundsson lögfræðingur ÍSÍ og Andri Stefánsson sviðsstjóri Afreks - og Ólympíusviðs ÍSÍ sem jafnframt var námskeiðsstjóri . Skipulag námskeiðsins var í höndum starfsmanna Þróunar - og fræðslusviðs ÍSÍ.Nánar ... 13.01.2020 Samstarfssamningur mennta - og menningarmálaráðuneytis og Domus Mentis - Geðheilsustöðvar um hlutverk samskiptaráðgjafa íþrótta - og æskulýðsstarfs var undirritaður í ráðuneytinu í dag . Ný lög um samskiptaráðgjafa íþrótta - og æskulýðsstarfs byggja á tillögum starfshóps mennta - og menningarmálaráðherra um aðgerðir gegn kynferðislegri áreitni og ofbeldishegðun í íþrótta - og æskulýðsstarfi . Nánar ... 13.01.2020 Frjálsíþróttakappinn Ísak Óli Traustason var útnefndur Íþróttamaður Skagafjarðar 27. desember sl. við hátíðlega athöfn í Ljósheimum . Auk þess var hann útnefndur frjálsíþróttamaður Skagafjarðar við sama tækifæri . Meistaraflokkur kvenna hjá Knattspyrnudeild Tindastóls varð lið ársins og Sigurður Arnar Björnsson þjálfari Frjálsíþróttadeildar Tindastóls þjálfari ársins . Nánar ... 13.01.2020 Frestur til að skila inn umsóknum í Ferðasjóð íþróttafélaga rennur út á miðnætti í kvöld , 13. janúar 2020 . Öll íþrótta - og ungmennafélög innan vébanda ÍSÍ geta sótt um styrki úr sjóðnum vegna ferða á fyrirfram skilgreind styrkhæf mót innanlands á árinu 2019 . Nánar ... 12.01.2020